CELEX: 62013TN0214
Language: sk
Date: 2013-04-15 00:00:00
Title: Vec T-214/13: Žaloba podaná 15. apríla 2013 — Typke/Komisia

15.6.2013   
            
            
               SK
            
            
               Úradný vestník Európskej únie
            
            
               C 171/35
            
         Žaloba podaná 15. apríla 2013 — Typke/Komisia
   (Vec T-214/13)
   2013/C 171/65
   Jazyk konania: angličtina
   
      Účastníci konania
   
   
      Žalobca: Rainer Typke (Hasbergen, Nemecko) (v zastúpení: B. Cortese a A. Salerno, advokáti)
   
      Žalovaná: Európska komisia
   
      Návrhy
   
   Žalobca žiada, aby Všeobecný súd:
   
               —
            
            
               zrušil rozhodnutie Európskej komisie z 5. februára 2013, ktorým sa zamietla opakovaná žiadosť žalobcu o prístup k dokumentom podľa nariadenia (ES) č. 1049/2001 (1) — v konaní GESTDEM 2012/3258,
            
         
               —
            
            
               zrušil zamýšľané negatívne rozhodnutie Európskej komisie z 13. marca 2013 týkajúce sa opakovanej žiadosti žalobcu o prístup k dokumentom podľa nariadenia (ES) č. 1049/2001 — v konaní GESTDEM 2013/0068,
            
         
               —
            
            
               zaviazal žalovanú na náhradu trov konania
            
         
      Dôvody a hlavné tvrdenia
   
   Na podporu svojej žaloby žalobca uvádza jeden žalobný dôvod založený na porušení článkov 2 a 4 nariadenia (ES) č. 1049/2001, ako aj ďalších článkov predmetného nariadenia, z toho dôvodu, že:
   
               —
            
            
               domnienka Komisie, podľa ktorej žiadosť žalobcu nepatrí do pôsobnosti nariadenia (ES) č. 1049/2001 a týka sa vytvorenia nových dokumentov a nie prístupu k existujúcim dokumentom, je nedôvodná,
            
         
               —
            
            
               domnienka Komisie, podľa ktorej sú žiadosti žalobcu neprimerané, a preto neprípustné, aj v prípade, keby sa poskytol len čiastočný prístup, je nedôvodná,
            
         
               —
            
            
               domnienka Komisie, podľa ktorej by žalobcove žiadosti boli zablokované z dôvodu potreby ochrany osobných údajov tretích osôb, je nedôvodná a
            
         
               —
            
            
               domnienka Komisie, podľa ktorej by žalobcove žiadosti boli zablokované z dôvodu potreby ochrany dôvernej povahy konania výberovej komisie a ochrany jej rozhodovacieho procesu, je nedôvodná.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).